Șefa Direcției Naționale Anticorupție (DNA), Laura Codruța Kövesi, va conduce la Chișinău o Misiune a Uniunii Europene de evaluare a Procuraturii Generale, în calitate de expertă.

Informația a fost confirmată pentru portalul Anticorupție de Livia Săplăcan, șefa Biroului de informare, relații publice și purtătoarea de cuvânt a DNA. „Nu vine nicio delegaţie DNA la Chișinău, doar Laura Codruța Kovesi, dar nu ca reprezentant al DNA, ci în calitate de expert, în cadrul unei vizite organizate de delegaţia Comisiei Europene în Moldova”, a declarat Săplăcan.

Președintele Parlamentului Republicii Moldova, Andrian Candu, a anunțat pe 20 noiembrie că Misiunea, din care vor face parte 50 de experţi europeni în domeniul justiţiei, va evalua instituţiile de drept din Republica Moldova, abilitate cu eradicarea corupţiei. Prima instituţie supusă evaluării va fi Procuratura, după care vor urma Comisia Naţională de Integritate şi Centrul Naţional Anticorupţie.

Candu a mai punctat că Laura Codruța Kövesi va veni la Chișinău în calitatea sa de șefă a DNA și că Misiunea Uniunii Europene, din care vor face parte 50 de experţi în domeniul justiţiei, va evalua instituţiile de drept din Republica Moldova, abilitate cu eradicarea corupţiei. Prima instituţie supusă evaluării va fi Procuratura, după care vor urma Comisia Naţională de Integritate şi Centrul Naţional Anticorupţie.